stanford-oval/wikipedia huggingface dataset:
Drake Batherson
Ura > Seuraura

Batherson syntyi Yhdysvaltain Indianan Fort Waynessa, kun hänen isänsä Norm pelasi IHL-joukkue Fort Wayne Kometsissa. Batherson muutti perheineen 8-vuotiaana Kanadan Nova Scotian Annapolis Valleyyn. Hänen kasvattajaseura on Antigonish Bulldogs. Batherson siirtyi 13-vuotiaana Kings Mutual Wildcatsiin kaudeksi 2011–2012. Hän voitti NSMBHL:ssä joukkueensa sisäisen piste-, maali- ja syöttöpörssin tehoilla 23+31=54, kuten myös seuraavalla kaudella 2012–2013 tehoilla 25+28=53, jonka päätteeksi Batherson valittiin liigan toiseen tähdistökentälliseen. Kauden 2013–2014 hän pelasi suurimmaksi osaksi OHA Mavericksissa, mutta Batherson debytoi myös MJAHL-junioriliigan Valley Wildcatsissa, joka varasi hänet 16. pelaajana MJAHL:n varaustilaisuudessa 2014.
Kauden 2014–2015 Batherson pelasi suurimmaksi osaksi Wildcatsin NSMMHL-joukkueessa. Hän sijoittui tehoilla 20+26=46 koko liigan maalipörssissä toiseksi edellään vain Halifax McDonald'sin Shane Bowers sekä jakoi pistepörssin toisen sijan joukkuetoverinsa Michael Dillin kanssa edellään vain Bowers. Batherson valittiin kauden päätteeksi NSMMHL:n ensimmäiseen tähdistökentälliseen. Hän pelasi osan kaudestaan myös Wildcatsin MJAHL-joukkueessa.
Cape Breton Screaming Eagles varasi Bathersonin 97. pelaajana QMJHL:n varaustilaisuudessa 2015. Samana kesänä hänet varasi myös USHL-joukkue Green Bay Gamblers 160. pelaajana. Batherson aloitti kauden 2015–2016 Screaming Eaglesissa, jossa hän pelasi kymmenen runkosarjaottelua. Suurin osa Bathersonin kaudesta eteni kuitenkin vielä MJAHL:n Valley Wildcatsissa. Varsinaisella QMJHL:n tulokaskaudellaan 2016–2017 hän teki 61 runkosarjaottelussa tehot 22+36=58 ja 11 playoff-ottelussa tehot 7+5=12. Batherson oli runkosarjassa Screaming Eaglesin kolmanneksi paras pistemies.
Ottawa Senators varasi Bathersonin neljännellä kierroksella 121. pelaajana NHL:n varaustilaisuudessa 2017. Hän teki jo saman vuoden lokakuussa seuran kanssa kolmivuotisen tulokassopimuksen. Batherson jatkoi kaudella 2017–2018 Screaming Eaglesin QMJHL-joukkueessa, jossa hän nousi joukkueen kapteenistoon. Tammikuussa 2018 seura kuitenkin kauppasi Bathersonin ja kesän 2018 kuudennen kierroksen varausvuoron Blainville-Boisbriand Armadaan vaihdossa hyökkääjä Shaun Milleriin, puolustaja Kyle Havlenaan ja kesän 2020 ensimmäisen kierroksen varausvuoroon. Hän nousi myös Armadan kapteenistoon. Batherson voitti tehoilla 13+20=33 koko QMJHL:n pudotuspelien piste- ja syöttöpörssin. Hän eteni joukkueensa kanssa aina President’s Cup -finaaleihin saakka, mutta mestaruuden vei lopulta kuitenkin Acadie–Bathurst Titan otteluvoitoin 4–2.
Syksyn 2018 harjoitusleirin päätteeksi Ottawa Senators lähetti Bathersonin AHL-joukkue Belleville Senatorsiin. Hän debytoi Ottawan NHL-joukkueessa 15. marraskuuta 2018 Detroit Red Wingsia vastaan. Batherson sai ottelussa jääaikaa 10.47 minuuttia. Hän teki myös NHL-uransa avausmaalin ylivoimalla. Batherson keräsi ottelusta teholukeman -1. Hänet valittiin ottelun ykköstähdeksi.
Syyskuussa 2021 Batherson teki Senatorsin kanssa kuusivuotisen ja yhteensä 29,85 miljoonan dollarin arvoisen jatkosopimuksen.
Ura > Maajoukkueura

| Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Yhdysvallat 2018 | jääkiekko |  |
Batherson edusti Kanadaa alle 20-vuotiaiden MM-kilpailuissa vuonna 2018, jolloin hän voitti maailmanmestaruuden. Batherson jakoi seitsemällä osumallaan koko turnauksen maalipörssin toisen sijan Tšekin Filip Zadinan kanssa edellään vain Yhdysvaltain Kieffer Bellows. Hän onnistui tekemään välieräottelussa Tšekkiä vastaan kypärätempun. Bathersonin kaksi ensimmäistä osumaa syntyivät ylivoimalla ja niistä jälkimmäinen jäi Kanadan 7–2-voittoon päättyneen ottelun ratkaisumaaliksi. Hänet valittiin joukkueensa ottelun parhaaksi pelaajaksi. Valmennus valitsi Bathersonin Kanadan turnauksen yhdeksi kolmesta parhaasta pelaajasta.
Muuta

Bathersonin jääkiekkoa puolustajana pelaava pikkusisko Anna on kiinnitetty Syracusen yliopistojoukkueeseen. Heidän isänsä Norman "Norm" Batherson pelasi omalla urallaan hyökkääjänä mm. AHL:ssä, IHL:ssä ja Saksassa. Sisarusten eno Dennis Vial pelasi omalla urallaan puolustajana 242 NHL-ottelua. Heidän isosetänsä on muusikko Matt Minglewood.
Der Stürmer (yhtye)

| Der Stürmer> Tiedot |
| --- | --- |
Toiminnassa:  1998– 
Tyylilaji:  black metal
Kotipaikka:  Ateena, Attika, Kreikka
Laulukieli:  englanti
Jäsenet:  Hjarulv Henker, kitara   Jarl von Hagall, laulu   Commando Wolf (Lord Wolf Darkoan), basso  
Levy-yhtiö:  Totenkopf Propagandas
Infobox OKNimi-testi OK: 
Der Stürmer (saksaa, suom. hyökkääjä) on kreikkalainen yhtye, joka on nimetty Julius Streicherin antisemitistisen sanomalehden mukaan. Sen sanoitukset käsittelevät esoteerista kansallissosialismia, Savitri Devin ja Julius Evola oppeja.
Kaikki yhtyeen jäsenet ovat aktiivisia puolueessa Kultainen aamunkoitto.
Diskografia > Demot

Europa Erwache! (1999)
Siegtruppen (2000)
Diskografia > Albumit

The Blood Calls for W.A.R. (2001)
A Banner Greater Than Death] (2006)
Transcendental Racial Idealism (2011)
Diskografia > Livealbumit

Carelian Pagan Madness (2010)
Diskografia > Kokoelmat

Bloodsworn  (2008)
Diskografia > EP:t

Iron Will and Discipline (2002)
Diskografia > Splitit

Polish-Hellenic Alliance Against Z.O.G.!  (2003)
Galgenberg / Der Stürmer (2004)
Once and Again Plundering the Zion (2004)
Arghoslent / Mudoven / Der Stürmer] (2005)
Si Vis Pacem, Para Bellum  (2007)
Those Who Want to Create... Must Have the Will to Destroy! (2007)
Eino Puri

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 7. toukokuuta 1988 (ikä 36)
Syntymäpaikka: Tartto, Viron SNT, Neuvostoliitto
Pelipaikka: keskikenttäpelaaja
Pituus: 174 cm
Seura
Seura: Nõmme Kalju
Pelinumero: 13
Junioriseurat
: SK 10 Premium Tartto
Seurat
| Vuodet | Seura | O | (M) |
| 2004 | SK 10 Premium Tartto | 18 | (11) |
| 2005–2010 | Levadia | 69 | (4) |
| 2005–2010 | → Levadia II | 97 | (31) |
| 2007 | → Viljandi Tulevik (laina) | 12 | (1) |
| 2011–2013 | Nõmme Kalju | 93 | (13) |
| 2014 | AFC Botoşani | 3 | (0) |
| 2014– | Nõmme Kalju | 15 | (1) |
| 2014 | → Nõmme Kalju II | 2 | (1) |
| Yhteensä | Yhteensä | 309 | (62) |
Maajoukkue
| 2004 | Viro U17 | 7 | (0) |
| 2004 | Viro U18 | 1 | (1) |
| 2005–2007 | Viro U19 | 8 | (1) |
| 2006–2010 | Viro U21 | 18 | (1) |
| 2010–2012 | Viro U23 | 5 | (0) |
| 2008– | Viro | 5 | (0) |
 Seurajoukkueuran tilastot kattavat vain kansalliset sarjat, päivitetty 22. maaliskuuta 2015.  Maajoukkueuran tilastot päivitetty 22. maaliskuuta 2015.
Eino Puri (s. 7. toukokuuta 1988 Tartto, Viron SNT, Neuvostoliitto) on virolainen jalkapalloilija, joka edustaa Meistriliigassa pelaavaa JK Nõmme Kaljua. Hän on pelipaikaltaan keskikenttäpelaaja.
Purin kaksoisveli Sander on myös maajoukkuetason jalkapalloilija.
Saavutukset

Meistriliigan voitto 2006, 2007, 2008, 2009
Viron cup 2005, 2007
Eirik

| Eirik |
| --- | --- |
Nimipäivä:   
– suomenkielinen:  –
– ruotsinkielinen:  18. toukokuuta
– ortodoksinen:  –
Muunnelmia:  Erkki, Eero, Eerik
Vastineita eri kielissä:  Erik, Erich, Jerker, Edrick
Nimen alkuperä:  Eiríkr, aina hallitseva
Infobox OKNimi-testi OK: 
Eirik on miehen etunimi, Erik-nimen norjalainen muoto.  Nimet Erik ja Eirik ovat peräisin muinais­skandinaavisesta nimestä Eirikr, joka merkitsee aina hallitsevaa.
Suomessa nimi Eirik on Digi- ja väestötietoviraston tietojen mukaan annettu 1900-luvun alusta vuoden 2019 loppuun mennessä 197 henkilölle. Eirikin nimipäivä on suomen­ruotsalaisen kalenterin mukaan 18. toukokuuta, joka on myös Erikin, ja suomen­kielisessäkin kalenterissa samaa alkuperää olevien nimien kuten Eerikin ja Erkin nimipäivä.
Tunnettuja Eirikejä

Eirik Arnkil (1916–2011), suomalainen metsänhoitaja, metsäneuvos ja Metsähallituksen ylijohtaja
Eirik Sverdrup Augdal (s. 1995), norjalainen maastohiihtäjä
Eirik Bakke (s. 1977), norjalainen jalkapalloilija
Eirik Brandsdal (s. 1986), norjalainen maastohiihtäjä
Eirik Cronstedt (1911–2004), suomalainen vapaaherra, vaatturi ja talousneuvos
Eirik Glambek Bøe (s. 1975), norjalainen muusikko
Eirik Hestad (s. 1995), norjalainen jalkapalloilija
Eirik Hornborg (1879–1965), suomalainen historioitsija ja RKP:n kansanedustaja
Eirik Horneland (s. 1975), norjalainen jalkapalloilija ja valmentaja
Eirik Hundvin, Pytten (s. 1960), norjalainen musiikkituottaja ja miksaaja
Eirik Ivarsson (n. 1130–1213), norjalainen Nidarosin arkkipiispa
Eirik Kristoffersen (s. 1969), norjalainen kenraali
Eirik Kvalfoss (s. 1959), norjalainen ampumahiihtäjä ja olympiavoittaja
Eirik Salsten (s. 1994), norjalainen jääkiekkoilija
Eirik Verås Larsen (s. 1976), norjalainen ratameloja ja olympiavoittaja
Klepsydra

Klepsydra (m.kreik. Κλεψύδρα) voi viitata seuraaviin:
klepsydra eli vesikello
Klepsydra, lähdekaivo Ateenan Akropoliin luoteisrinteessä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Klepsydra”, voi hakea sivunnimihaulla, laajalla sivunnimihaulla tai tekstihaulla.
Klepsydra (Ateena)

| Klepsydra> Κλεψύδρα |
| --- | --- |
 Klepsydran rauniot kunnostettavana.
Sijainti:  Akropolis, Ateena, Attika  Kreikka
Koordinaatit:  37°58′20″N, 23°43′29″E
Rakennustyyppi:  lähdekaivorakennus
 Osa Unescon maailmanperintökohdetta Ateenan Akropolis 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Klepsydra (m.kreik. Κλεψύδρα) oli antiikin aikainen lähdekaivo Akropolis-kukkulan luoteisrinteessä Ateenassa Kreikassa.
Klepsydra sijaitsee Propylaian ja Agrippan muistomerkin pohjoispuolella kohdassa, jossa Agoralta tullut Panathenaia-juhlan tie ja Akropoliin kiertävä Peripatos risteävät. Lähde oli käytössä jo mykeneläisellä ajalla. Lähdekaivorakennuksen rakennutti Kimon klassisen kauden alussa 400-luvulla eaa. Rakennus säilyi käytössä bysanttilaisena aikana, jolloin sen yhteydessä oli apostoleille omistettu kappeli, ja edelleen frankkivallan ajalle saakka.
Klepsydra koostui kaivosta ja vesisäiliöistä, ja siinä oli holvattu katto. Lähdekaivon yhteydessä olevasta luolasta on löytynyt piirtokirjoitus, jonka mukaan se oli omistettu nymfeille. Klepsydran itäpuolella sijaitsi joukko luolia, jotka toimivat pyhäkköinä: nämä olivat Apollon Hypoakraioksen luola, Olympoksen Zeuksen luola sekä Panin luola.
Eddie Jordan

| Eddie Jordan |
| --- | --- |
 Eddie Jordan DTM-kisassa vuonna 2009.
Henkilötiedot
Syntynyt: 30. maaliskuuta 1948 (ikä 76) Dublin, Irlanti
Kansalaisuus:   Irlanti
Ammatti:  Formula 1-tallipäällikkö, TV-kommentaattori, liikemies
Arvonimi: Brittiläisen imperiumin upseeri (OBE)
Siviilisääty:  naimisissa
Puoliso:  Marie Jordan (vih. 1979)
Lapset:  4
Muut tiedot
 Nimikirjoitus
Aiheesta muualla
Kotisivu
Edmund "Eddie" Jordan (s. 30. maaliskuuta 1948 Dublin, Irlanti) on irlantilainen, vuonna 1991 perustetun Jordan Grand Prix -nimisen Formula 1 -tallin perustaja ja entinen omistaja.
Ura

Nuoruudessaan Jordan harkitsi papin uraa ja opiskeli hammaslääketiedettä, kunnes vaihtoi pankkialalle. Jordan tutustui moottoriurheiluun Jerseyn saarella työskennellessään. Hän kilpaili itse, kunnes perusti oman tallin Eddie Jordan Racing. Aluksi Jordan toimi F3000-sarjassa, ja vuonna 1989 Jean Alesi voitti Jordan-tallin autolla sarjan mestaruuden. Formula 1 -sarjaan talli siirtyi vuonna 1991 ja se kilpaili sarjassa aina vuoteen 2005 asti, jolloin talli myytiin venäläisille sijoittajille. Vuonna 2006 uusi talli toimi nimellä MF1 Racing, ja vuonna 2007 omistajien jälleen vaihduttua nimellä Spyker.
Jordan-tallissa ajoi aikanaan monia menestyneitä kuljettajia, näiden joukossa muun muassa Michael Schumacher, Ralf Schumacher, Damon Hill, Heinz-Harald Frentzen, Eddie Irvine, Rubens Barrichello, Tiago Monteiro, Giancarlo Fisichella, Jean Alesi ja Jarno Trulli.
Jordan-tallin parhaiksi saavutuksiksi Formula 1-luokassa jäivät 4 GP-voittoa. Näistä kaksi tuli Heinz-Harald Frentzenin ajamana. Kaksi muuta GP-voittoa ottivat Giancarlo Fisichella ja Damon Hill, yhden kummatkin. Paalupaikkoja Jordan-tallille kertyi kaksi, joista toisen ajoi Heinz-Harald Frentzen, ja toisen Rubens Barrichello. Jordan-tallin viimeisimmäksi palkintopallisijaksi jäi Tiago Monteiron tallille ajama kolmas sija Yhdysvaltain osakilpailussa kaudella 2005.
Aiheesta muualla

Eddie Jordan -historiikki
Eddie Jordan vuonna 1996.
Dùn Bheagainin linna

Dùn Bheagainin linna (gaeliksi Caisteal Dhùn Bheagain; engl. Dunvegan Castle) on Mac Leòidin klaanin linna Dùn Bheagainin kylässä Hebridien saariryhmään kuuluvalla An t-Eilean Sgitheanachin saarella Skotlannissa.
Linna sijaitsee saaren pohjoisosassa noin 10 metriä ympäristöään korkeammalla kalliolla. Kallio on suojaisan ankkurilahden rannalla, ja ennen kuin sen ympäristöä täytettiin maa-aineksella muutamia vuosisatoja sitten, meri sulki linnavuoren saareksi nousuveden aikaan. Kallio on jyrkkä muualta paitsi luoteispuolelta, mistä oli ainoa pääsyreitti linnaan 1700-luvun puoliväliin asti.
Dùn Bheagainin linna on Skotlannin pisimpään yhtäjaksoisesti asuttuna ollut linna. MacLeodin klaani on hallinnut sitä yli 800 vuoden ajan. Linnassa on näytteillä esinteitä sen historian ajalta, kuten klaanin lippu, jonka sanotaan antavan taistelussa taikavoimia, keskiaikainen malja ja jakobiittikapinaan liittyviä esineitä. Linnan rehevää puutarhaa on alettu rakentaa 1700-luvulla, ja se poikkeaa rajusti saaren karusta luonnonympäristöstä.
Aiheesta muualla

Wikimedia Commonsissa on kuvia tai muita tiedostoja aiheesta .
https://www.dunvegancastle.com
Druskininkain kunta

| Druskininkain kunta (Druskininkų savivaldybė) |
| --- | --- |
 vaakuna

Valtio:   Liettua
Lääni:  Alytusin lääni
Hallinnollinen keskus:  Druskininkai
Pinta-ala:  
 – Kokonaispinta-ala:  454 km²
Väkiluku (2008):  24 341
 – Väestötiheys:  56,2 as./km²
Infobox OKVirheellinen NIMI-arvo: 
Druskininkain kunta on yksi Liettuan 60 kunnasta, joka sijaitsee Alytusin läänissä. Vuonna 2008 kunnan väkiluku oli 24 341 (13,7 % läänin väkiluvusta).
Asutuskeskukset > Kaupungit

Druskininkai, 18 233 asukasta (kunnan keskus)
Asutuskeskukset > Kauppalat

Leipalingis, 1 805 asukasta
Viečiūnai, 1 786 asukasta
Asutuskeskukset > Kylät

Viečiūnai, 1 786 asukasta
Neravai, 782 asukasta
Gailiūnai, 404 asukasta
Švendubrė, 281 asukasta
Ricieliai, 230 asukasta
Jovaišiai, 167 asukasta
Grūtas, 143 asukasta
Jaskonys, 131 asukasta
Aiheesta muualla

Kuvia tai muita tiedostoja aiheesta Druskininkain kunta Wikimedia Commonsissa
Alytusin lääni
| --- | --- |
Kunnat:  Alytusin kaupunkikunta • Alytusin kunnallispiiri • Druskininkain kunta • Lazdijain kunnallispiiri • Varėnan kunnallispiiri
Kaupungit:  Alytus • Simnas • Daugai • Druskininkai • Lazdijai • Veisiejai • Varėna
Kauppalat:  Butrimonys • Alovė • Leipalingis • Viečiūnai • Seirijai • Šeštokai • Kapčiamiestis • Krosna • Merkinė
Kylät:  Miklusėnai • Punia • Luksnėnai • Venciūnai • Daugai • Ūdrija • Neravai • Gailiūnai • Švendubrė • Ricieliai • Jovaišiai • Grūtas • Jaskonys • Kailiniai • Lazdijai • Teizai • Verstaminai • Matuizos • Senoji Varėna • Marcinkonys • Perloja • Naujieji Valkininkai • Žilinai • Kriviliai • Vydeniai
Liettuan läänit ja kunnallispiirit
| --- | --- |
Alytus:   Alutys  Druskininkai  Varēna  Lazdijai 
Kaunas:   Birštonas  Jonava  Kaišiadorys  Kaunas  Kaunasin kaupunkikunta  Kēdainiai  Prienai  Raseiniai 
Klaipėda:   Klaipėdan kaupunkikunta  Klaipėdan kunnallispiiri  Kretinga  Neringa  Palangan kaupunkikunta  Skuodas  Šilutė 
Marijampolė:   Kalvarija  Marijampolėn kunta  Šakiai  Vilkaviškis  Kazlų Rūdan kunta 
Panevėžys:   Biržai  Kupiškis  Panevėžysin kaupunkikunta  Panevėžysin kunnallispiiri  Pasvalys  Rokiškis 
Šiauliai:   Akmenė  Joniškis  Kelmė  Pakruojis  Radviliškis  Šiauliain kaupunkikunta  Šiauliain kunnallispiiri 
Tauragė:   Jurbarkas  Pagėgiai  Šilalė  Tauragė 
Telšiai:   Mažeikiai  Plungė  Rietavas  Telšiai 
Utena:   Anykščiai  Ignalina  Utena  Visaginasin kaupunkikunta  Zarasai  Molėtai 
Vilna:   Elektrėnai  Šalčininkai  Širvintos  Švenčionys  Trakai  Ukmergė  Vilnan kaupunkikunta  Vilnan kunnallispiiri
Kings

Kings voi tarkoittaa seuraavia asioita:
Kingsin piirikunta, useita piirikuntia Yhdysvalloissa ja Kanadassa
Kings Kuopio, suomalainen jalkapalloseura
Los Angeles Kings, yhdysvaltalainen jääkiekkoseura
Palloseura Kemi Kings, suomalainen jalkapalloseura
Sacramento Kings, yhdysvaltalainen koripalloseura
George Kings (s. 1953), ghanalais-suomalainen muusikko.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kings”, voi hakea sivunnimihaulla, laajalla sivunnimihaulla tai tekstihaulla.
Kingpin

Kingpin voi tarkoittaa seuraavia asioita:
Kingpin, Marvelin sarjakuvahahmo
Kingpin, brittiläinen shakkilehti
Täysnuijat (Kingpin), yhdysvaltalainen elokuva vuodelta 1996
Kingpin: Life of Crime, videopeli vuodelta 1999
Kartellikuningas (Kingpin), yhdysvaltalainen televisiosarja vuodelta 2003
Kingpin, ruotsalaisen Shotgun Messiah -yhtyeen alkuperäinen nimi
The Kingpins, kanadalainen ska-yhtye.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kingpin”, voi hakea sivunnimihaulla, laajalla sivunnimihaulla tai tekstihaulla.
Deborah Secco

Deborah Secco (2020)
Deborah Fialho Secco (s. 26. marraskuuta 1979 Rio de Janeiro) on brasilialainen näyttelijä. Hän on esiintynyt muun muassa Globon televisiosarjassa América. Elokuvien joukossa on Caramuru - A Invenção do Brasil (2001).
Secco on toiminut myös Playboyn mallina lehden portugalinkielisen version elokuun 1999 numerossa.
Aiheesta muualla

Deborah Secco Internet Movie Databasessa. (englanniksi)
Kim Possible

| Kim Possible |
| --- | --- |
 Sarjan tunnus.
Tyyli:  animaatio seikkailu toiminta komedia
Kestoaika:  22 min
Luoja(t):  Mark McCorkle Bob Schooley
Pääosissa:  Christy Carlson Romano Will Friedle Nancy Cartwright Tahj Mowry John DiMaggio Nicole Sullivan Jean Smart Kirsten Storms Gary Cole Patrick Warburton
Alkuperämaa:   Yhdysvallat
Alkuperäiskieli:  englanti
Verkko:   Disney Channel  Nelonen  Toon Disney  Disney XD
Esitetty:  7. kesäkuuta 2002 – 7. syyskuuta 2007 (USA)
Jaksoja:  87 (luettelo jaksoista)
Tuotanto
Vastaava(t) tuottaja(t):  Mark McCorkle Robert Schooley Chris Bailey
Linjatuottaja:  Clay Renfroe Kurt Weldon
Ohjaaja(t):  Steve Loter David Block Chris Bailey Nicholas Filippi
Käsikirjoittaja(t):  Brian Swenlin Mark Palmer Mark McCorkle Bob Schooley Gary Sperling Kim Duran Laura McCreary Kurt Weldon Nicole Dubuc Thomas Hart Matthew Negrete John Behnke Rob Humphrey Michael A. Newton Kayte Kuch Sheryl Scarborough Patricia Carr Lara Runnels Julie DuFine Madellaine Paxson Amanda Rudolph Schwartz Charleen Easton Greg Weisman Bill Motz Bob Roth Eddie Guzelian Jim Peterson
Tuotantoyhtiö(t):  Walt Disney Television Animation
Palkinnot
Voitetut:  Daytime Emmy (2005)
Ehdokkuudet:  Annie (2003, 2006, 2008) Emmy (2003) Daytime Emmy (2003, 2004, 2005) Blimp Award (2003)
Aiheesta muualla
Virallinen sivusto
IMDb 
Kim Possible on Mark McCorklen ja Bob Schooleyn luoma Disney Channelilla ja Toon Disneylla esitettävä yhdysvaltalainen, Daytime Emmyllä palkittu animaatiosarja. Sarjaa on Suomessa esitetty Nelosella vuodesta 2007 lähtien suomeksi dubattuna.
Sarjaa valmistettiin neljä tuotantokautta ja yhteensä 87 jaksoa. Kim Possiblea esitettiin Yhdysvalloissa vuosien 2002–2007 välisenä aikana, jonka aikana se sai yhteensä 16 ehdokkuutta ja voitti kerran Daytime Emmyn.
Sarja kertoo teini-ikäisestä sankarittaresta nimeltä Kim Possible, joka on ottanut elämäntehtäväkseen pelastaa maailman, koulunkäynnin ohella. Apunaan hänellä on ystävänsä Ron Stoppable ja Wade Load. Kimin pääviholliset ovat Tohtori Traagi ja Shego. Sarja on erittäin toiminnallinen ja samalla myös koominen, kliseitä täynnä oleva piirrossarja.
Hahmot > Kim Possible

Kim on sarjan päähenkilö. Hän on muuten aivan tavallinen koulutyttö, mutta hän on ottanut tehtäväkseen suojella maailmaa. Kim on älykäs, itsevarma ja koulunsa huippuoppilaita. Hän on erittäin hyväsydäminen ja siksi hänen maailmanpelastajan roolinsa onkin onnistunut varsin hyvin. Kim on myös koulunsa cheerleader -joukkueen kapteeni. Kim on kiltti, mutta itsevarma tyttö eikä siksi aio antaa vihollisten tuhota maailmaa. Kim tutustui Roniin esikouluiässä, siitä lähtien Ron ja Kim ovat olleet ystävät. Kim on myös erittäin trenditietoinen, kilpailuhenkinen ja kuuluu koulun suosituimpiin oppilaisiin. Kim rakastaa shoppailua. Kim ja Ron ovat nykyään yhdessä.
Hahmot > Ron Stoppable

Ron on Kimin paras kaveri ja apuri. Hän on hulluna meksikolaistyylisen pikaruokaravintola Bueno Nachon ruokiin, kuten tacoihin, nachoihin ja varsinkin nacoihin (burriton ja nachon yksinkertainen yhdistelmä, jossa burritoon asetellaan nachoja). Ron omistaa lemmikin nimeltä Rufus. Elokuvassa Päättäjäispainajainen hän rakastuu Kimiin ja seurustelee tämän kanssa 4. kaudella. Ronin pahin painajainen on apina.
Hahmot > Kaljurotta Rufus

Rufus on Ronin kaljurotta, joka matkustaa Ronin taskussa. Rufus joutuu usein pelastamaan Kimin ja Ronin pahoista paikoista. Ron osti Rufuksen Alehallista. Lemmikistä on myös tehty räppikappale (joka itse asiassa on Ronin kotitehtävä), jonka Ron esitti Idols- tv-sarjaa parodioivassa ohjelmassa eräässä jaksossa. Kappaleen alkuperäinen nimi on Naked Mole Rap, ja sen musiikkivideo pyöri hetken aikaa Disney Channelilla.
Hahmot > Jim ja Tim Possible

Jim ja Tim ovat 10-vuotiaita lapsia, jotka rakentavat kaikenlaisia raketteja, lasereita ynnä muuta. Heidän siskonsa on Kim Possible, joka kutsuu heitä kääliöiksi (kaksoisääliö). Heidän vanhempansa ovat James Possible ja rouva Possible.
Hahmot > Monique

Monique on yksi Kim Possiblen parhaimmista ystävistä. He tapasivat ensi kertaa vaatekaupassa nimeltään Club Banana. Monique ja Kim Possible tapasivat toisen kerran Kleopatran kaappiesittelyssä museolla, jossa tapahtui ryöstö ja sieltä varastettiin talismaani.
Hahmot > Wade

Wade on Kimin nettisivujen ylläpitäjä. Hän skannaa Kimin vihollisista tietoa netistä. Wade myös tarkkailee mahdollisia nettisivuille saapuvia yhteydenottoja. Wade ei ole ollut Kimin ja Ronin mukana ensimmäisissä tehtävissä, vaan saapui mukaan myöhemmin. Hän hoitaa kaksikon kyydit eri puolille maailmaa. Hän on tietokonenörtti, joka on tiettävästi poistunut huoneestaan vain neljässä jaksossa, mutta välillä hän on esiintynyt myös hologrammina. Uusissa jaksoissa Wade on tullut seitsemän kertaa ulos huoneestaan.
Hahmot > Tohtori Traagi

Tohtori Traagi on hullu professori ja Kimin arkkivihollinen. Traagi on sininaamainen, tuomiopäivän aseita rakenteleva pölvästi, jonka kumppani on Shego. Traagi on välillä onnistunut luomaan voimakkaitakin kokeita, kuten robottinukkearmeijan. Tosin nämäkin ryöstäytyivät luojansa otteesta ja ryhtyivät kapinaan. Sarjassa ovat vierailleet myös hänen äitinsä ja serkkunsa.
Hahmot > Shego

Shego on älykäs, kaunis ja erittäin vaarallinen konna. Shegolla on loistavat taistelutaidot ja mystiset supervoimat, jotka ovat perua hänen lapsuudestaan. Sarjassa on nähty Shegon neljä supersankariveljeä, joilla on samankaltaisia voimia. Shego kuului ennen Traagin kumppaniksi ryhtymistä supersankariryhmä Go-tiimiin ja tuntee vieläkin pientä sympatiaa heitä kohtaan. Go-tiimi sai voimansa, kun sateenkaaren väreissä loistanut meteoriitti syöksyi heidän puumajaansa. Shego hoitaa lähinnä itse taistelun ja Kimin eliminoimisen Traagin karjuessa taustalla. Hänen tunnuslauseensa on: Vihreä on uusi musta.